ข้อบัญญัติองค์การบริหารส่วนตำบลแม่กุเรื่องการกำจัดสิ่งปฏิกูลและมูลฝอยพ.ศ. ๒๕๖๑ โดยที่เป็นการสมควรตราข้อบัญญัติองค์การบริหารส่วนตำบลแม่กุว่าด้วยการกำจัดสิ่งปฏิกูลและมูลฝอยอาศัยอำนาจตามความในมาตรา๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ ประกอบกับมาตรา ๒๐ มาตรา ๕๔ มาตรา ๕๕ มาตรา ๕๘ มาตรา ๖๓ มาตรา ๖๕แห่งพระราชบัญญัติการสาธารณสุข พ.ศ. ๒๕๓๕องค์การบริหารส่วนตำบลแม่กุโดยความเห็นชอบของสภาองค์การบริหารส่วนตำบลแม่กุและนายอำเภอแม่สอดจึงตราข้อบัญญัติไว้ ดังต่อไปนี้ข้อ ๑ข้อบัญญัตินี้เรียกว่า ข้อบัญญัติองค์การบริหารส่วนตำบลแม่กุเรื่อง การกำจัดสิ่งปฏิกูลและมูลฝอย พ.ศ. ๒๕๖๑ข้อ๒[๑]ข้อบัญญัตินี้ให้ใช้บังคับในเขตพื้นที่องค์การบริหารส่วนตำบลแม่กุตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในข้อบัญญัตินี้สิ่งปฏิกูล หมายความว่า อุจจาระหรือปัสสาวะและหมายความรวมถึงสิ่งอื่นใดซึ่งเป็นสิ่งโสโครก หรือมีกลิ่นเหม็นมูลฝอย หมายความว่า เศษกระดาษ เศษผ้า เศษอาหารเศษสินค้า ถุงพลาสติกภาชนะที่ใส่อาหาร เถ้ามูลสัตว์ ซากสัตว์ หรือสิ่งอื่นใดที่เก็บกวาดจากถนน ตลาดที่เลี้ยงสัตว์หรือที่อื่น และหมายความรวมถึงมูลฝอยติดเชื้อมูลฝอยที่เป็นพิษหรืออันตรายจากชุมชนเจ้าพนักงานท้องถิ่น หมายความว่านายกองค์การบริหารส่วนตำบลแม่กุเจ้าพนักงานสาธารณสุข หมายความว่าเจ้าพนักงานซึ่งได้รับการแต่งตั้งให้มีอำนาจหน้าที่ตรวจตราดูแลและรับผิดชอบในการดำเนินการด้านสาธารณสุขแห่งพระราชบัญญัติการสาธารณสุขพ.ศ. ๒๕๓๕อาคาร หมายความว่า ตึก บ้าน โรงเรือน ร้านค้า แพคลังสินค้า สำนักงานหรือสิ่งที่สร้างขึ้นอย่างอื่นซึ่งบุคคลอาจเข้าอยู่หรือเข้าใช้สอยได้ที่หรือทางสาธารณะ หมายความว่าสถานที่หรือทางซึ่งมิใช่เป็นของเอกชนและประชาชนสามารถใช้ประโยชน์หรือใช้สัญจรได้รวมถึงแม่น้ำ ลำคลอง สระน้ำ บ่อน้ำข้อ๔ การเก็บ ขนหรือกำจัดสิ่งปฏิกูลหรือมูลฝอยในเขตองค์การบริหารส่วนตำบลแม่กุให้เป็นอำนาจขององค์การบริหารส่วนตำบลแม่กุในการดำเนินการตามวรรคหนึ่งองค์การบริหารส่วนตำบลแม่กุอาจร่วมกับหน่วยงานของรัฐหรือราชการส่วนท้องถิ่นอื่นดำเนินการภายใต้ข้อตกลงร่วมกันก็ได้ในกรณีที่มีเหตุอันสมควรองค์การบริหารส่วนตำบลแม่กุอาจมอบให้บุคคลใดดำเนินการตามวรรคหนึ่งแทนภายใต้การควบคุมดูแลขององค์การบริหารส่วนตำบลแม่กุหรืออาจอนุญาตให้บุคคลใดเป็นผู้ดำเนินกิจการรับทำการเก็บ ขนหรือกำจัดสิ่งปฏิกูลหรือมูลฝอยโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการก็ได้บทบัญญัติตามข้อนี้และข้อ๘ มิให้ใช้บังคับกับการจัดการของเสียอันตรายตามกฎหมายว่าด้วยโรงงานแต่ให้ผู้ดำเนินการกิจการโรงงานที่มีของเสียอันตรายและผู้ดำเนินกิจการรับทำการเก็บขนหรือกำจัดของเสียอันตรายดังกล่าวแจ้งการดำเนินกิจการเป็นหนังสือต่อเจ้าพนักงานท้องถิ่นข้อ๕ให้เจ้าพนักงานท้องถิ่นมีอำนาจประกาศกำหนดเขตพื้นที่การให้บริการเก็บ ขน หรือกำจัดสิ่งปฏิกูลหรือมูลฝอยหรือเขตพื้นที่ที่องค์การบริหารส่วนตำบลแม่กุมอบให้บุคคลอื่นดำเนินการแทนหรือเขตพื้นที่การอนุญาตให้บุคคลใดดำเนินกิจการโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการในเขตอำนาจขององค์การบริหารส่วนตำบลแม่กุและระเบียบปฏิบัติได้ตามความจำเป็นข้อ๖เจ้าของหรือผู้ครอบครองอาคารหรือสถานที่ซึ่งอยู่ในเขตพื้นที่การให้บริการเก็บขน หรือกำจัดสิ่งปฏิกูลหรือมูลฝอยขององค์การบริหารส่วนตำบลแม่กุหรือเขตพื้นที่ที่องค์การบริหารส่วนตำบลแม่กุ มอบให้บุคคลอื่นดำเนินการแทนจะต้องเสียค่าธรรมเนียมการให้บริการแก่องค์การบริหารส่วนตำบลแม่กุตามอัตราที่กำหนดไว้ท้ายข้อบัญญัตินี้ ทั้งนี้ การกำหนดอัตราค่าธรรมเนียมกำจัดสิ่งปฏิกูลและขยะมูลฝอยองค์การบริหารส่วนตำบลแม่กุจะต้องดำเนินการให้ถูกต้องด้วยสุขลักษณะตามที่กำหนดในกฎกระทรวงข้อ๗ เพื่อประโยชน์ในการรักษาความสะอาดและการจัดระเบียบในการเก็บขน และกำจัดสิ่งปฏิกูลและขยะมูลฝอยในกรณีที่ยังไม่มีกฎกระทรวงว่าด้วยการจัดการสิ่งปฏิกูลหรือมูลฝอยใช้บังคับในเขตองค์การบริหารส่วนตำบลแม่กุการจัดการสิ่งปฏิกูลหรือมูลฝอยให้ปฏิบัติตามข้อบัญญัติดังต่อไปนี้(๑)ห้ามมิให้ผู้ใดทำการถ่าย เท ทิ้งหรือทำให้มีขึ้นซึ่งสิ่งปฏิกูลหรือมูลฝอยในที่หรือทางสาธารณะนอกจากในที่ที่องค์การบริหารส่วนตำบลแม่กุจัดไว้ให้(๒)เจ้าของหรือผู้ครอบครองอาคารหรือสถานที่ใด ๆต้องจัดให้มีที่รองรับสิ่งปฏิกูลหรือมูลฝอยที่ถูกสุขลักษณะอย่างเพียงพอและเหมาะสมตามที่เจ้าพนักงานท้องถิ่นโดยคำแนะนำของเจ้าพนักงานสาธารณสุขประกาศกำหนดข้อ๘เพื่อประโยชน์ในการรักษาความสะอาดและการจัดระเบียบในการเก็บขนและกำจัดขยะมูลฝอยจึงให้ดำเนินการดังนี้(๑)ให้ทุกครัวเรือน เจ้าของหรือผู้ครอบครองอาคารหรือสถานที่ ซึ่งอยู่ในเขตพื้นที่ให้บริการเก็บขน และกำจัดสิ่งปฏิกูลหรือมูลฝอยขององค์การบริหารส่วนตำบลแม่กุลดปริมาณการใช้สินค้าหรือภาชนะบรรจุสินค้าที่ไม่จำเป็นและทำให้เกิดขยะโดยให้มาใช้สินค้าชนิดเติมหรือใช้ตะกร้าจ่ายตลาดแทนการใช้ถุงพลาสติกหรือใช้ภาชนะที่ย่อยสลายได้ง่ายและให้คัดแยกขยะ โดยแบ่งขยะออกเป็น ๔ ประเภทดังนี้(๑.๑)ขยะย่อยสลายง่าย เช่น พืช ผัก ผลไม้ เศษอาหาร(๑.๒)ขยะย่อยสลายยาก (ขยะรีไซเคิล) เช่น พลาสติก ไม้ ยาง ผ้า แก้วกระดาษ โลหะ(๑.๓)ขยะอันตราย (ขยะมีสารพิษ) เช่น กระป๋องสีสเปรย์ ขวดใส่สารเคมีแบตเตอรี่ ถ่านไฟฉายหลอดไฟฟ้า(๑.๔)ขยะทั่วไป(๒) ให้องค์การบริหารส่วนตำบลแม่กุ จัดหาภาชนะรองรับขยะแบบคัดแยกประเภทตาม๘ (๑) และจัดวางไว้ในบริเวณตามที่เจ้าพนักงานท้องถิ่นประกาศกำหนด(๓) ให้องค์การบริหารส่วนตำบลแม่กุ ประกาศกำหนดวัน เวลา ที่จะดำเนินการจัดเก็บขยะมูลฝอยที่ได้คัดแยกตาม๘ (๑)(๔) เจ้าของหรือผู้ครอบครองอาคารหรือสถานที่ใดทิ้งขยะโดยไม่มีการคัดแยกตาม๘ (๑) ให้องค์การบริหารส่วนตำบลแม่กุ จัดส่งเจ้าหน้าที่ไปชี้แจงทำความเข้าใจในการคัดแยกขยะอย่างถูกต้องต่อไปหากหมู่บ้านหรือชุมชนใดมีการคัดแยกขยะพร้อมเพรียงกันทุกครัวเรือนให้องค์การบริหารส่วนตำบลแม่กุออกใบประกาศหรือจัดทำป้ายประกาศมอบให้แก่หมู่บ้านหรือชุมชนที่ดำเนินการคัดแยกขยะเพื่อเป็นเกียรติแก่หมู่บ้านหรือชุมชนต่อไปข้อ๙ห้ามมิให้ผู้ใดดำเนินกิจการรับทำการเก็บ ขนหรือกำจัดสิ่งปฏิกูลหรือมูลฝอยโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการเว้นแต่จะได้รับใบอนุญาตจากเจ้าพนักงานท้องถิ่นข้อ๑๐ผู้ใดประสงค์จะเป็นผู้ดำเนินกิจการรับทำการเก็บ ขนหรือกำจัดสิ่งปฏิกูลหรือมูลฝอยโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการในเขตองค์การบริหารส่วนตำบลแม่กุจะต้องยื่นคำขอรับใบอนุญาตตามแบบที่กำหนดไว้ท้ายข้อบัญญัตินี้พร้อมกับเอกสารและหลักฐานดังต่อไปนี้(๑) สำเนาบัตรประจำตัวประชาชน/ข้าราชการ/พนักงานรัฐวิสาหกิจ(๒) สำเนาใบอนุญาตตามกฎหมายที่เกี่ยวข้อง(๓) อื่น ๆ ตามที่องค์การบริหารส่วนตำบลแม่กุประกาศกำหนดข้อ๑๑ ผู้ขอรับใบอนุญาตตามข้อ ๙จะต้องปฏิบัติตามหลักเกณฑ์และเงื่อนไข ดังต่อไปนี้(๑) ผู้ขอรับใบอนุญาตดำเนินกิจการรับทำการเก็บ ขนสิ่งปฏิกูล(๑.๑) ต้องมีพาหนะขนถ่ายสิ่งปฏิกูล (รถดูดส้วม) ซึ่งมีคุณลักษณะดังนี้(๑.๑.๑) ได้รับอนุญาตจากกรมการขนส่งทางบก(๑.๑.๒) ส่วนของรถที่ใช้ขนถ่ายสิ่งปฏิกูลต้องปกปิดมิดชิดสามารถป้องกันกลิ่นและสัตว์แมลงพาหะนำโรคได้มีฝาปิด - เปิด อยู่ด้านบน(๑.๑.๓) มีปั๊มดูดสิ่งปฏิกูลและติดตั้งมาตรวัดปริมาณของสิ่งปฏิกูลด้วย(๑.๑.๔) ท่อหรือสายที่ใช้ดูดสิ่งปฏิกูลต้องอยู่ในสภาพที่ดี ไม่รั่วซึม(๑.๑.๕) มีอุปกรณ์ทำความสะอาดประจำรถ เช่น ถังตักน้ำไม้กวาดน้ำยาฆ่าเชื้อโรค (เช่น ไลโซน ๕ %)(๑.๑.๖)ต้องจัดให้มีการแสดงข้อความที่ตัวพาหนะขนถ่ายสิ่งปฏิกูลเพื่อให้รู้ว่าเป็นพาหนะขนถ่ายสิ่งปฏิกูลเช่น รถดูดสิ่งปฏิกูล เป็นต้นและต้องแสดงเลขทะเบียนใบอนุญาตประกอบกิจการ ชื่อหน่วยงานที่เป็นผู้ออกใบอนุญาตชื่อบริษัทหรือเจ้าของกิจการด้วยตัวอักษรไทยซึ่งมีขนาดที่เห็นได้ชัดเจนตามที่องค์การบริหารส่วนตำบลแม่กุประกาศกำหนด(๑.๒) ต้องจัดให้มีเสื้อคลุม ถุงมือยางรองเท้าหนังยางหุ้มสูงถึงแข้งสำหรับผู้ปฏิบัติงาน(๑.๓) กรณีที่ไม่มีระบบกำจัดสิ่งปฏิกูลของตนเองต้องแสดงหลักฐานว่าจะนำสิ่งปฏิกูลไปกำจัดณ แหล่งกำจัดที่ถูกสุขลักษณะแห่งใด(๒) ผู้ขอรับใบอนุญาตดำเนินกิจการรับทำการกำจัดสิ่งปฏิกูล(๒.๑)ผู้ขอรับใบอนุญาตตามข้อ ๑๐ จะต้องปฏิบัติตามระเบียบ หรือประกาศที่เจ้าพนักงานท้องถิ่นกำหนด(๒.๒)ผู้ขอรับใบอนุญาตตามข้อ ๑๐ จะต้องต่ออายุใบอนุญาตปีละ ๑ ครั้ง(๓) ผู้ขอรับใบอนุญาตดำเนินกิจการรับทำการเก็บ ขนมูลฝอย(๓.๑) ผู้ขอรับใบอนุญาตตามข้อ ๑๐ จะต้องปฏิบัติตามระเบียบหรือประกาศที่เจ้าพนักงานท้องถิ่นกำหนด(๓.๒) ผู้ขอรับใบอนุญาตตามข้อ ๑๐ จะต้องต่ออายุใบอนุญาตปีละ ๑ ครั้ง(๔) ผู้ขอรับใบอนุญาตดำเนินกิจการรับทำการกำจัดมูลฝอย(๔.๑) ผู้ขอรับใบอนุญาตตามข้อ ๑๐ จะต้องปฏิบัติตามระเบียบหรือประกาศที่เจ้าพนักงานท้องถิ่นกำหนด(๔.๒) ผู้ขอรับใบอนุญาตตามข้อ ๑๐ จะต้องต่ออายุใบอนุญาตปีละ ๑ ครั้งข้อ๑๒ เมื่อได้รับคำขอรับใบอนุญาตหรือคำขอต่ออายุใบอนุญาตให้เจ้าพนักงานท้องถิ่นตรวจความถูกต้องและความสมบูรณ์ของคำขอถ้าปรากฏว่าคำขอดังกล่าวไม่ถูกต้องหรือไม่สมบูรณ์ตามหลักเกณฑ์ วิธีการหรือเงื่อนไขที่กำหนดไว้ ให้เจ้าพนักงานท้องถิ่นรวบรวมความไม่ถูกต้องหรือความไม่สมบูรณ์นั้นทั้งหมดและแจ้งให้ผู้ขออนุญาตแก้ไขให้ถูกต้องและสมบูรณ์ในคราวเดียวกันและในกรณีจำเป็นที่จะต้องส่งคืนคำขอแก่ผู้ขออนุญาตก็ให้ส่งคืนคำขอพร้อมทั้งแจ้งความไม่ถูกต้องหรือความไม่สมบูรณ์ให้ทราบภายในสิบห้าวันนับแต่วันได้รับคำขอเจ้าพนักงานท้องถิ่นต้องออกใบอนุญาตหรือมีหนังสือแจ้งคำสั่งไม่อนุญาตพร้อมด้วยเหตุผลให้ผู้ขออนุญาตทราบภายในสามสิบวันนับแต่วันได้รับคำขอซึ่งมีรายละเอียดถูกต้องหรือครบถ้วนตามที่กำหนดในข้อบัญญัตินี้ในกรณีที่มีเหตุจำเป็นที่เจ้าพนักงานท้องถิ่นไม่อาจออกใบอนุญาตหรือยังไม่อาจมีคำสั่งไม่อนุญาตได้ภายในกำหนดเวลาตามวรรคสองให้ขยายเวลาออกไปได้อีกไม่เกินสองครั้ง ครั้งละไม่เกินสิบห้าวันแต่ต้องมีหนังสือแจ้งการขยายเวลาและเหตุจำเป็นแต่ละครั้งให้ผู้ขออนุญาตทราบก่อนสิ้นกำหนดเวลาตามวรรคสองหรือตามที่ได้ขยายเวลาไว้แล้วนั้น แล้วแต่กรณีข้อ๑๓ ผู้ได้รับอนุญาตต้องมารับใบอนุญาตภายในสิบห้าวันนับแต่วันที่ได้รับหนังสือแจ้งการอนุญาตจากเจ้าพนักงานท้องถิ่นหากไม่มารับภายในกำหนดเวลาดังกล่าวโดยไม่มีเหตุอันสมควรให้ถือว่าสละสิทธิ์ข้อ๑๔ ในการดำเนินกิจการผู้ได้รับใบอนุญาตต้องปฏิบัติตามหลักเกณฑ์วิธีการและเงื่อนไข ดังต่อไปนี้(๑) ผู้ได้รับใบอนุญาตดำเนินกิจการรับทำการเก็บ ขนสิ่งปฏิกูล(๑.๑)ขณะทำการดูดสิ่งปฏิกูลต้องควบคุมให้ผู้ปฏิบัติงานสวมเสื้อคลุมถุงมือยางและรองเท้าหนังยางหุ้มสูงถึงแข้ง และทำความสะอาดเสื้อคลุม ถุงมือยางและรองเท้าหนังยางหลังจากเสร็จสิ้นการปฏิบัติงานประจำวัน(๑.๒)ทำความสะอาดท่อหรือสายที่ใช้ดูดสิ่งปฏิกูลโดยหลังจากดูดสิ่งปฏิกูลเสร็จแล้วให้ทำการดูดน้ำสะอาดจากลังเพื่อล้างภายในท่อหรือสายที่ใช้ดูดสิ่งปฏิกูลและทำความสะอาดท่อหรือสายที่ใช้ดูดสิ่งปฏิกูลด้านนอกที่สัมผัสสิ่งปฏิกูลด้วยน้ำยาฆ่าเชื้อโรค(เช่น ไลโซน ๕ %)(๑.๓)ทำความสะอาดพาหนะขนถ่ายสิ่งปฏิกูลอย่างน้อยวันละหนึ่งครั้งหลังจากที่ออกปฏิบัติงานขนถ่ายสิ่งปฏิกูลแล้วสำหรับน้ำเสียที่เกิดจากการล้างต้องได้รับการบำบัดหรือกำจัดด้วยวิธีการที่ถูกสุขลักษณะก่อนปล่อยทิ้งสู่สาธารณะ(๑.๔)กรณีที่มีสิ่งปฏิกูลหกเรี่ยราด ให้ทำการฆ่าเชื้อโรคด้วยน้ำยาฆ่าเชื้อโรค(เช่นไลโซน ๕ %) แล้วทำการล้างด้วยน้ำสะอาด(๑.๕)ต้องตรวจสุขภาพผู้ปฏิบัติงานขนถ่ายสิ่งปฏิกูลอย่างน้อยปีละหนึ่งครั้ง(๒) ผู้ได้รับใบอนุญาตดำเนินกิจการรับทำการกำจัดสิ่งปฏิกูล(๒.๑) ผู้ขอรับใบอนุญาตตามข้อ ๑๐ จะต้องปฏิบัติตามระเบียบหรือประกาศที่เจ้าพนักงานท้องถิ่นกำหนด(๒.๒) ผู้ขอรับใบอนุญาตตามข้อ ๑๐ จะต้องต่ออายุใบอนุญาตปีละ ๑ ครั้ง(๓) ผู้ได้รับใบอนุญาตดำเนินกิจการรับทำการเก็บ ขนมูลฝอย(๓.๑) ผู้ขอรับใบอนุญาตตามข้อ ๑๐ จะต้องปฏิบัติตามระเบียบหรือประกาศที่เจ้าพนักงานท้องถิ่นกำหนด(๓.๒) ผู้ขอรับใบอนุญาตตามข้อ ๑๐ จะต้องต่ออายุใบอนุญาตปีละ ๑ ครั้ง(๔) ผู้ได้รับใบอนุญาตดำเนินกิจการรับทำการกำจัดมูลฝอย(๔.๑) ผู้ขอรับใบอนุญาตตามข้อ ๑๐ จะต้องปฏิบัติตามระเบียบหรือประกาศที่เจ้าพนักงานท้องถิ่นกำหนด(๔.๒) ผู้ขอรับใบอนุญาตตามข้อ ๑๐ จะต้องต่ออายุใบอนุญาตปีละ ๑ ครั้งข้อ๑๕บรรดาใบอนุญาตที่ออกให้ตามข้อบัญญัตินี้ให้มีอายุหนึ่งปีนับแต่วันที่ออกใบอนุญาตและให้ใช้ได้เพียงในเขตอำนาจขององค์การบริหารส่วนตำบลแม่กุเท่านั้นการขอต่ออายุใบอนุญาตตามแบบสม. ๓ จะต้องยื่นคำขอก่อนใบอนุญาตสิ้นอายุเมื่อได้ยื่นคำขอพร้อมกับเสียค่าธรรมเนียมแล้วให้ประกอบกิจการต่อไปได้จนกว่าเจ้าพนักงานท้องถิ่นจะสั่งไม่ต่ออายุใบอนุญาตการขอต่ออายุใบอนุญาตและการอนุญาตให้ต่ออายุใบอนุญาตให้เป็นไปตามหลักเกณฑ์วิธีการและเงื่อนไขที่เจ้าพนักงานท้องถิ่นประกาศกำหนดข้อ๑๖ ผู้ได้รับใบอนุญาตตามแบบ สม. ๒ต้องเสียค่าธรรมเนียมการออกใบอนุญาตตามอัตราที่กำหนดไว้ท้ายข้อบัญญัตินี้ในวันที่มารับใบอนุญาตสำหรับกรณีที่เป็นการขอรับใบอนุญาตครั้งแรกหรือก่อนใบอนุญาตสิ้นอายุสำหรับกรณีที่เป็นการขอต่ออายุใบอนุญาตตลอดเวลาที่ยังดำเนินกิจการนั้นถ้ามิได้เสียค่าธรรมเนียมภายในเวลาที่กำหนดให้ชำระค่าปรับเพิ่มขึ้นอีกร้อยละยี่สิบของจำนวนค่าธรรมเนียมที่ค้างชำระเว้นแต่ผู้ได้รับใบอนุญาตจะได้บอกเลิกการดำเนินกิจการนั้นก่อนถึงกำหนดการเสียค่าธรรมเนียมครั้งต่อไปในกรณีที่ผู้มีหน้าที่ต้องเสียค่าธรรมเนียมตามวรรคหนึ่งค้างชำระค่าธรรมเนียมติดต่อกันเกินกว่าสองครั้งให้เจ้าพนักงานท้องถิ่นมีอำนาจสั่งให้ผู้นั้นหยุดการดำเนินกิจการไว้จนกว่าจะได้เสียค่าธรรมเนียมและค่าปรับจนครบจำนวนข้อ๑๗ บรรดาค่าธรรมเนียมและค่าปรับตามข้อบัญญัตินี้ให้เป็นรายได้ขององค์การบริหารส่วนตำบลแม่กุข้อ๑๘ผู้ได้รับใบอนุญาตให้เป็นผู้ดำเนินกิจการตามข้อบัญญัตินี้จะพึงเรียกเก็บค่าบริการจากผู้ใช้บริการได้ไม่เกินอัตราค่าบริการขั้นสูงตามที่กำหนดไว้ท้ายข้อบัญญัตินี้ข้อ๑๙ ผู้ได้รับใบอนุญาตตามข้อบัญญัตินี้ต้องแสดงใบอนุญาตไว้โดยเปิดเผยและเห็นได้ง่ายณ สถานที่ประกอบกิจการตลอดเวลาที่ประกอบกิจการข้อ๒๐ ในกรณีที่ใบอนุญาตสูญหาย ถูกทำลายหรือชำรุดในสาระที่สำคัญให้ผู้ได้รับใบอนุญาตยื่นคำขอรับใบแทนใบอนุญาตภายในสิบห้าวันนับแต่วันที่ได้ทราบถึงการสูญหายถูกทำลายหรือชำรุดตามแบบที่กำหนดไว้ท้ายข้อบัญญัตินี้การขอรับใบแทนใบอนุญาตและการออกใบแทนใบอนุญาตให้เป็นไปตามหลักเกณฑ์วิธีการและเงื่อนไข ดังต่อไปนี้(๑)ในกรณีใบอนุญาตสูญหายให้ผู้ยื่นคำขอรับใบแทนใบอนุญาตนำสำเนาบันทึกการแจ้งความต่อพนักงานเจ้าหน้าที่แห่งท้องที่ที่ใบอนุญาตสูญหายมาแสดงต่อเจ้าพนักงานท้องถิ่นประกอบด้วย(๒) ในกรณีใบอนุญาตถูกทำลายหรือชำรุดในสาระที่สำคัญให้ผู้ยื่นคำขอรับใบแทนใบอนุญาตนำใบอนุญาตเดิมเท่าที่เหลืออยู่มาแสดงต่อเจ้าพนักงานท้องถิ่นประกอบด้วยข้อ๒๑ ในกรณีที่ปรากฏว่าผู้รับใบอนุญาตตามข้อบัญญัตินี้ไม่ปฏิบัติหรือปฏิบัติไม่ถูกต้องตามบทแห่งพระราชบัญญัติการสาธารณสุขพ.ศ. ๒๕๓๕ กฎกระทรวงที่ออกตามพระราชบัญญัติการสาธารณสุข พ.ศ. ๒๕๓๕หรือข้อบัญญัตินี้หรือเงื่อนไขที่ระบุไว้ในใบอนุญาตในเรื่องที่กำหนดไว้เกี่ยวกับการประกอบกิจการตามที่ได้รับใบอนุญาตตามข้อบัญญัตินี้เจ้าพนักงานท้องถิ่นมีอำนาจสั่งพักใช้ใบอนุญาตได้ภายในเวลาที่เห็นสมควรแต่ต้องไม่เกินสิบห้าวันข้อ๒๒เจ้าพนักงานท้องถิ่นมีอำนาจออกคำสั่งเพิกถอนใบอนุญาตเมื่อปรากฏว่าผู้รับใบอนุญาต(๑) ถูกสั่งพักใช้ใบอนุญาตตั้งแต่สองครั้งขึ้นไป และมีเหตุที่จะต้องถูกสั่งพักใช้ใบอนุญาตอีก(๒) ต้องคำพิพากษาถึงที่สุดว่าได้กระทำความผิดตามพระราชบัญญัติการสาธารณสุขพ.ศ. ๒๕๓๕(๓)ไม่ปฏิบัติหรือปฏิบัติไม่ถูกต้องตามบทแห่งพระราชบัญญัติการสาธารณสุข พ.ศ. ๒๕๓๕กฎกระทรวงที่ออกตามพระราชบัญญัติการสาธารณสุข พ.ศ. ๒๕๓๕หรือข้อบัญญัตินี้หรือเงื่อนไขที่ระบุไว้ในใบอนุญาตในเรื่องที่กำหนดไว้เกี่ยวกับการประกอบกิจการตามที่ได้รับใบอนุญาตตามข้อบัญญัตินี้และการไม่ปฏิบัติหรือปฏิบัติไม่ถูกต้องนั้นก่อให้เกิดอันตรายอย่างร้ายแรงต่อสุขภาพของประชาชนหรือมีผลกระทบต่อสภาวะความเป็นอยู่ที่เหมาะสมกับการดำรงชีพของประชาชนข้อ๒๓ คำสั่งพักใช้ใบอนุญาตและคำสั่งเพิกถอนใบอนุญาตให้ทำเป็นหนังสือแจ้งให้ผู้รับใบอนุญาตทราบ ในกรณีที่ไม่พบผู้รับใบอนุญาตหรือผู้รับใบอนุญาตไม่ยอมรับคำสั่งดังกล่าวให้ส่งคำสั่งโดยทางไปรษณีย์ตอบรับหรือให้ปิดคำสั่งนั้นไว้ในที่เปิดเผยเห็นได้ง่าย ณ ภูมิลำเนาหรือสำนักทำการงานของผู้รับใบอนุญาตและให้ถือว่าผู้รับใบอนุญาตนั้นได้รับทราบคำสั่งแล้วตั้งแต่เวลาที่คำสั่งไปถึงหรือวันปิดคำสั่งแล้วแต่กรณีข้อ๒๔ ผู้ถูกสั่งเพิกถอนใบอนุญาตจะขอรับใบอนุญาตสำหรับการประกอบกิจการที่ถูกเพิกถอนใบอนุญาตอีกไม่ได้จนกว่าจะพ้นกำหนดหนึ่งปีนับแต่วันที่ถูกสั่งเพิกถอนใบอนุญาตข้อ๒๕ เจ้าของหรือผู้ครอบครองอาคารหรือสถานที่ใดๆ ที่อยู่นอกเขตพื้นที่การให้บริการเก็บ ขนสิ่งปฏิกูลหรือมูลฝอยขององค์การบริหารส่วนตำบลแม่กุหรือเขตพื้นที่การให้บริการของผู้ได้รับใบอนุญาตดำเนินกิจการรับทำการเก็บขน สิ่งปฏิกูลหรือมูลฝอยโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการต้องดำเนินการเก็บขนและกำจัดสิ่งปฏิกูลหรือมูลฝอยให้ถูกต้องด้วยสุขลักษณะตามวิธีการที่เจ้าพนักงานท้องถิ่นโดยคำแนะนำของเจ้าพนักงานสาธารณสุขประกาศกำหนดข้อ๒๖ ให้เจ้าพนักงานท้องถิ่นมีอำนาจแต่งตั้งข้าราชการหรือพนักงานส่วนท้องถิ่นเพื่อให้ปฏิบัติหน้าที่ตามมาตรา๔๔ วรรคหนึ่งแห่งพระราชบัญญัติการสาธารณสุข พ.ศ. ๒๕๓๕ ในเขตอำนาจขององค์การบริหารส่วนตำบลแม่กุในเรื่องใดหรือทุกเรื่องก็ได้ข้อ๒๗ ผู้ใดฝ่าฝืนหรือไม่ปฏิบัติตามข้อ๘ แห่งข้อบัญญัตินี้ต้องระวางโทษปรับไม่เกินหนึ่งพันบาทข้อ๒๘ ผู้ใดฝ่าฝืนข้อ ๘แห่งข้อบัญญัตินี้โดยที่องค์การบริหารส่วนตำบลแม่กุได้ส่งเจ้าหน้าที่ไปทำความเข้าใจไม่น้อยกว่า ๓ครั้ง ต้องระวางโทษปรับครั้งละไม่เกินหนึ่งพันบาทข้อ๒๙ ผู้ใดฝ่าฝืนข้อ ๙แห่งข้อบัญญัตินี้ ดำเนินการ การรับทำ การเก็บ ขนหรือกำจัดสิ่งปฏิกูลหรือมูลฝอยโดยทำเป็นธุรกิจหรือได้รับประโยชน์ตอบแทนด้วยค่าบริการโดยไม่ได้รับใบอนุญาตจากเจ้าพนักงานท้องถิ่นตามข้อ๑๐ ต้องระวางโทษตามมาตรา ๗๑ แห่งพระราชบัญญัติการสาธารณสุข พ.ศ. ๒๕๓๕ข้อ๓๐ผู้รับใบอนุญาตผู้ใดไม่ปฏิบัติตามหลักเกณฑ์ วิธีการและเงื่อนไขเกี่ยวกับการขนและกำจัดสิ่งปฏิกูลหรือมูลฝอยตามที่กำหนดในข้อบัญญัตินี้หรือเรียกเก็บค่าบริการเก็บขนสิ่งปฏิกูลหรือมูลฝอยจากผู้ใช้บริการเกินกว่าอัตราที่เจ้าพนักงานท้องถิ่นกำหนดตามข้อ๑๒ และข้อ ๑๔ต้องระวางโทษปรับไม่เกินหนึ่งพันบาทข้อ๓๑ ผู้รับใบอนุญาตผู้ใดฝ่าฝืนข้อ ๑๘และข้อ ๑๙ แห่งข้อบัญญัตินี้ต้องระวางโทษปรับไม่เกินห้าร้อยบาทข้อ๓๒ให้นายกองค์การบริหารส่วนตำบลแม่กุรักษาการให้เป็นไปตามข้อบัญญัตินี้และให้มีอำนาจออกประกาศหรือคำสั่ง เพื่อปฏิบัติการให้เป็นไปตามข้อบัญญัตินี้ประกาศณ วันที่ ๒๘ กุมภาพันธ์ พ.ศ. ๒๕๖๑ว่าที่ร้อยเอกเอนก พรมมีนายกองค์การบริหารส่วนตำบลแม่กุ[เอกสารแนบท้าย]๑.บัญชีอัตราค่าธรรมเนียมท้ายข้อบัญญัติองค์การบริหารส่วนตำบลแม่กุ เรื่องการกำจัดสิ่งปฏิกูลและมูลฝอย พ.ศ. ๒๕๖๑๒.คำขอรับใบอนุญาตประกอบกิจการ รับทำการเก็บ ขน หรือกำจัดสิ่งปฏิกูลหรือมูลฝอย แบบสม. ๑๓.ใบอนุญาตประกอบกจิ การรับทำการเก็บ ขน หรือกำจัดสิ่งปฏิกูลหรือมูลฝอย แบบ สม.๒๔.คำขอต่ออายุใบอนุญาตประกอบกิจการรับทำการเก็บ ขน หรือกำจัดสิ่งปฏิกูลหรือมูลฝอย แบบสม. ๓๕.คำขออนุญาตการต่าง ๆใบอนุญาตประกอบกิจการรับทำการเก็บ ขนหรือกำจัดสิ่งปฏิกูลหรือมูลฝอย แบบ สม. ๔(ดูข้อมูลจากภาพกฎหมาย)วิวรรธน์/จัดทำ๕ พฤศจิกายน๒๕๖๑นุสรา/ตรวจ๖ พฤศจิกายน๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๒๖๒ ง/หน้า ๑๖๐/๑๙ ตุลาคม ๒๕๖๑